recursal/SuperWikiNEXT-32B huggingface dataset:
**Kap Prusia**, **Kap Prusia Perak** atau **Kap Gibel** (*Carassius gibelio*, kadang kala *Carassius gibelio gibelio* dan, sebelum tahun 2003, *Carassius auratus gibelio*), adalah satu anggota dalam keluarga Cyprinidae, yang mana juga terdiri dari banyak lagi ikan-ikan lain seperti kap biasa, dan minnow yang lebih kecil. Kap Prusia adalah sejenis cyprinid bersaiz sederhana, dan beratnya tidak melebihi 6.6 paun (3 kg) dan panjang 45 sm. Meskipun banyak variasi warna wujud, ia biasanya ia berwarna perak. Kap Prusia adalah sejenis omnivor dan memakan plankton, invertebrata, pokok dan detritus. Ia dipercayai berasal dari Asia (Siberia), dan kini mendiami tasik, kolam dan sungai yang mengalir perlahan di seluruh Eropah dan Asia.

Ikan Emas
---------

Meskipun beberapa sumber mendakwa bahawa kap Krusia (*Carassius carassius*) adalah versi liar bagi ikan emas (*Carassius auratus*), penyelidikan terkini mendapati bahwa bentuk liar ikan emas sebenarnya adalah kap Prusia (*Carassius gibelio*, atau kadang kala *C. auratus gibelio*, dengan *gibelio* dikenalpasti sebagai subspesies dari *C. auratus*). Meskipun memiliki hubungan rapat dan seringkali terkeliru, kedua-dua ikan ini adalah dua spesies yang berbeza dan boleh dikenalpasti dengan ciri-ciri berikut: [*perlu rujukan*]

* *C. auratus* memiliki muncung yang lebih tirus, sementara muncung *C. carassius* adalah bulat.
* Bentuk liar bagi ikan emas (*C. gibelio*) seringkali memiliki warna kelabu/kehijauan, sementara kap Krusia selalunya perang keemasan.
* Anak kap Krusia (dan tench) mempunyai titik hitam pada pangkal ekor yang mana akan hilang bila besar. Pada *C. auratus*, titik pada ekor ini tidak pernah wujud.
* *C. auratus* memiliki kurang dari 31 sisik di sepanjang garis lateral, sementara kap Krusia memiliki 33 atau lebih sisik.

Ikan emas pada asalnya dibiakkan dari kap Prusia ternak di China lebih dari 1,000 tahun dahulu, apabila ia dibiakkan untuk warnanya di kolam hiasan dan taman air.

Galeri
------

* Seekor spesimen seperti ikan emas memiliki warna kekuninganSeekor spesimen seperti ikan emas memiliki warna kekuningan
* Seekor kap Prusia liar dengan habitat tipikal dan warna kehijauanSeekor kap Prusia liar dengan habitat tipikal dan warna kehijauan

Rujukan
-------

1. ↑
2. ↑  "Data Use Agreement - GBIF Portal". Data.gbif.org. 2007-02-22. Dicapai pada 2010-07-29.
3. ↑  "salinan arkib" (PDF). Diarkibkan daripada yang asal (PDF) pada 2010-08-12. Dicapai pada 2012-04-12.
4. ↑  "Nobel International Journals" (PDF). Nobelonline.net. 2010-01-01. Dicapai pada 2010-07-29.[*pautan mati kekal*]
5. ↑  "Journal Article". SpringerLink. Diarkibkan daripada yang asal pada 2019-07-01. Dicapai pada 2010-07-29.
**Divisyen Ke-8** Tentera Darat Australia ditubuhkan semasa berlakunya Perang Dunia Kedua sebagai sebahagian daripada Pasukan Australia Imperial Kedua. Divisyen Ke-8 ditubuhkan dengan unit anggota tentera tetap dan briged-briged baharu bermula Julai 1940. Dengan kemungkinan berlakunya perang dengan Jepun, Divisyen ini dibahagikan kepada empat pasukan berasingan yang digerakkan ke empat wilyah berasingan. Kesemua formasi terbinasa menjelang akhir Februari 1941. Kebanyakan anggota Divisyen menjadi tawanan perang dan ramai yang meninggal dunia sewaktu dalam tahanan.

Sejarah ringkas
---------------

Divisyen Ke-8 ditubuhkan untuk beraksi di Timur Tengah. Pada bulan Disember 1940, Briged ke-24 dihantar ke Afrika Utara dan menjadi sebahagia daripada Divisyen Ke-9.

Namun, dengan kemungkinanan perang tercetusnya peperangan dengan Jepun, Briged Ke-22 dihantar ke Tanah Melayu pada 2 Februari 1941. Briged Ke-23 bergerak ke Darwin pada bulan April. Briged Ke-27 menyertai Briged ke-22 di Tanah Melayu dalam bulan Ogos 1941. Unit Briged Ke-23 dibahagikan kepada dua detasmen: Batalion 2/40 dihantar ke Timor dan Batalion 2/21 ke Ambon di Hindia Timur Belanda. Markas Briged Ke-23 tinggal di Darwin.

### Tanah Melayu

Laman utama: Penjajahan Jepun di Tanah Melayu dan Pertempuran Muar
Jambatan Sungai Kelamah. Tentera Batalion 2/30 Divisyen Ke-8 Australia mengenakan korban 700 orang anggota Divisyen Ke-5 Jepun dalam Pertempuran Muar.
Tentera Darat Ke-25 Jepun mendarat di selatan Siam dan Kota Bharu di pantai timur Tanah Melayu pada pagi 8 Disember 1941. Pasukan Jepun ditentang hebat di utara dan timur Tanah Melayu tetapi dapat mengatasi pasukan pertahanan dan terus mara ke arah selatan Tanah Melayu menghala Kuala Lumpur bandar utama dan ibu negara Tanah Melayu. Pada 14 Januari, Divisyen Ke-8 terlibat dalam pertempuran di selatan Kuala Lumpur, di Gemas dan Muar. Divisyen ke-8 meraih sedikit kejayaan di Jambatan Gemencheh (Gemenceh), dengan memusnahkan satu batalion Jepun. Walau bagaimanapun, unit-unit lain British menghadapi kekalahan dan mereka terpaksa berundur.

Briged-briged di bawah perintah Divisyen Ke-9, yakni Briged Ke-22 dan Briged ke-27, melaksanakan aksi barisan belakang membantu pengunduran am Tentera British ke Singapura.

Nota
----

Bacaan lanjut
-------------

* Silver, Lynette Ramsay, *The Bridge at Parit Sulong – An Investigation of Mass Murder*, The Watermark Press, 2004. ISBN 0-949284-65-3.
* Richardson, Hal. 1957. *One-man War: The Jock McLaren Story*. Griffin Press, Adelaide.
* Wigmore, Lionel (1957). *Australia in the War of 1939-1945. Series 1, Vol. 4: The Japanese Thrust*. Canberra, Australia: Australian War Memorial.

Pautan luar
-----------

* Australian War Memorial – The fall of Singapore, 15 February 1942
* Australian 8th Division Vehicle Marking
**Ekspansionisme** atau **perluasan** secara umum terdiri dari polisi-polisi perluasan pentadbiran mahupun negara. Walaupun beberapa pakar menggunakan istilah ini bagi usaha untuk mendorong pertumbuhan ekonomi (sebagai lawan dari tidak ada pertumbuhan/polisi yang berkelanjutan), istilah Ekspansionisme lebih menuju kepada doktrin suatu negara dalam memperluas wilayah kawasan (atau pengaruh ekonominya) dan biasanya dengan cara ketenteraan. Bandingkan pembangunan kerajaan dan Lebensraum).

Istilah-istilah iridentisme (Itali: *irredento*, belum terbebaskan), revanchisme (Perancis: *revanche*, pembalasan), atau Penyatuan semula kadang-kadang digunakan untuk membenarkan dan melegitimasi perluasan, tapi hanya jika tujuan eksplisitnya ialah untuk merebut kembali wilayah yang sebelumnya hilang, atau mengambil alih kembali tanah leluhur. Pertikaian wilayah yang sederhana, seperti petikaian sempadan, biasanya tidak disebut sebagai Ekspansionisme.

Pautan luar
-----------

|  |  |
| --- | --- |
|  | Cari ***Faham perluasan kuasa*** dalam Wikikamus bahasa Melayu, kamus bebas. |

* "Expansionisme/Imperialisme" dalam Project Worldview
Leftenan Jeneral Renya Mutaguchi, panglima Divisyen Ke-18 semasa pertempuran di Tanah Melayu dan Singapura 
**Divisyen Ke-18** (第18師團, *Dai-juhachi Shidan*) ialah sebuah divisyen infantri dalam Tentera Darat Imperial Jepun. Nama panggilannya ialah ***Divisyen Bunga Kekwa*** (菊兵團, *Kikuhei-dan*).

Sejarah ringkas
---------------

Divisyen Ke-18 ditubuhkan di pulau Kyushu Jepun pada 13 November 1907 bersama-sama Divisyen Ke-17, sebagai sebahagian pembesaran tentera Jepun selepas Perang Rusia-Jepun. Ia diperkukuh dengan tambahan sebuah rejimen infantri (Rejimen Ke-29) sewaktu Perang Dunia Pertama dan terlibat dalam pengepungan Tsingtao (sebuah koloni Jerman) di China. 

Divisyen Ke-18, yang dibubarkan dalam tahun 1925, ditubuhkan semula dalam bulan September 1937 dan ditugaskan di bawah perintah Tentera Darat Ke-10. Ia ditubuhkan semula kerana Perang China-Jepun Kedua dan sempat mengambil bahagian dalam Pertempuran Nanjing. 

Dalam tahun 1941 divisyen ini di bawah perintah Leftenan Jeneral Renya Mutaguchi. Ia ditugaskan di bawah perintah Tentera Darat Ke-25 yang diperintah Leftenan Jeneral Tomoyuki Yamashita. Ia mengambil bahagian dalam serangan terhadap Tanah Melayu dalam Kempen Tanah Melayu dan memainkan peranan utama dalam Pertempuran Singapura dan Pertempuran Pasir Panjang. Selepas itu ia ditugaskan ke Tentera Darat Ke-15 dan berkhidmat di Burma.

Rujukan dan bacaan lanjut
-------------------------

* Madej, W. Victor, *Japanese Armed Forces Order of Battle, 1937-1945* [2 vols], Allentown, PA: 1981
* Jon Latimer, *Burma: The Forgotten War*, London: John Murray, 2004 ISBN 0-7195-6576-6
**Duta besar** (perkataan **duta** دوتا‎ serapan Sanskrit: दूतcode: sa is deprecated  *dūta* "utusan"; bahasa Inggeris: *ambassador*code: en is deprecated ) merupakan perwakilan diplomatik tertinggi sesebuah negara dengan negara lain dalam hubungan antarabangsa. Seseorang duta besar diterima oleh ketua negara dengan menyerahkan surat watikah lantikan dalam satu upacara rasmi negara tersebut. Perwakilan tersebut menjadi pihak penghubung antara negara mereka dengan negara tuan rumah dalam pelbagai bidang seperti politik, ekonomi, dan sosial. Perwakilan mempunyai hak kekebalan di negara tuan rumah.

Dalam kalangan negara-negara Komanwel, wakil-wakil entiti ini lebih menggunakan istilah "Pesuruhjaya Tinggi".

Sejarah
-------

Peraturan antarabangsa mengenai duta ini telah dimeterai dalam Kongres Vienna pada 19 Mac 1815 antara ketua negara Eropah. Konvensyen Vienna mengenai hubungan diplomatik kemudiannya ditandatangani pada 18 April 1961 yang mengukuhkan lagi kedudukan duta besar sebagai perwakilan negara asing yang tertinggi.

Peranan berkaitan
-----------------

* Duta Besar Istimewa dan Mutlak (*Ambassador Extraordinary & Plenipotentiary*) - Orang yang dilantik sebagai pegawai diplomatik yang mempunyai kuasa yang mutlak dan istimewa mewakili negaranya dalam urusan antarabangsa.
* Kuasa usaha (*charge d'affaires*) - Penjawat yang mewakili Kementerian Luar Negeri sesebuah negara yang ditempatkan di luar negara. Jawatan tersebut merupakan pangkat tertinggi selepas duta besar di pejabat kedutaan. Semua pegawai diplomatik yang ditempatkan di sesebuah negara asing biasanya dikenali sebagai kor diplomat dan duta besar bertindak sebagai ketua. Para diplomat dan kakitangannya serta keluarga mereka diberikan hak imuniti (kekebalan).

Rujukan
-------

1. ↑  Monier-Williams, Monier (1981). *A Sanskrit-English Dictionary*. Delhi, Varanasi, Patna: Motilal Banarsidass. m/s. 489. - melalui Edi Sedyawati dkk. (1994). *Kosakata Bahasa Sanskerta dalam Bahasa Melayu Masa Kini*. Jakarta, Indonesia: Pusat Pembinaan dan Pengembangan Bahasa Departemen Pendidikan dan Kebudayaan Republik Indonesia. m/s. 64.
Desa **Tuo (Dusun Tuo)** merupakan sebuah desa yang terletak dalam (*daerah*) kecamatan Lembah Masurai, Kabupaten Merangin, Provinsi Jambi, Indonesia. Desa ini termasuk desa Lama / Tertua di antara Desa-desa yang berada di kabupaten Merangin. Desa ini termasuk kedalam Marga Pratin Tuo di sebelah barat Kabupaten Merangin, jarak antara Desa Tuo ke Kota Kabupaten adalah 70 km dengan waktu tempuh libih kurang 2 jam. Di Desa Tuo juga terdapat Wisata alam nan indah dan elok yaitu Air terjun Segerincing dan Batu Larung. Desa Tuo ini adalah Desa dengan Penghasil Kopi terbesar di Provinsi Jambi. Desa Tuo terbagi atas Beberapa Dusun Yaitu Dusun Tuo sebagai dusun Terbesar, Dusun Benteng, Dusun Lamo , Dusun Sungai Rumbai, Dusun Bukit Tunggul,dan Dusun Sungai Tebal. Masyarakat Dusun Tuo Kurang lebih sebanyak 6.000 jiwa dan 250 KK.

Poskod
------

Poskod yang digunakan di Tuo (Dusun Tuo) adalah 37371. Terdapat 9 buah desa di dalam daerah kecamatan Lembah Masurai.

Perekonomian
------------

Desa tuo yang kaya akan kesuburan dan keindahan alamnya serta bentang alam yang cukup variatif, sehingga mayoritas penduduknya berpropesi sebagai petani. adapun jenis tanaman yang mereka tanam adalah kopi, jeruk, padi dan berbagai jenis sayuran. dari sektor pertanian ini, tanaman andalannya adalah kopi. hampir seluruh kebutuhan perkekonomiannya bertumpu pada hasil panen kopi.

Pautan luar
-----------

* Kode POS Indonesia 2012 Diarkibkan 2017-09-30 di Wayback Machine
* Carian di Google
**Duti import kenderaan bermotor Malaysia** ialah artikel yang menerangkan duti eksais ke atas kenderaan yang diimport ke dalam negara.

Latar belakang
--------------

Industri kereta Malaysia dikuasai oleh dua pengeluar tempatan yang disokong oleh kerajaan melalui Dasar Kereta Nasional contohnya halangan perdagangan. Pengeluar tempatan ini ialah Proton dan Perodua. Duti eksais yang dikenakan ke atas kereta keluaran asing ini telah menjadikannya sangat mahal bagi pengguna di Malaysia. Cukai ini juga merupakan antara yang tertinggi di dunia.  Ini menjadikan kebanyakan kereta asing sangat mahal untuk pembeli, walaupun lebih murah di negara lain. Cukai ini menyebabkan kos kereta asing hampir tiga kali ganda atau 200% lebih daripada harga asal.

Lihat juga
----------

* Industri automotif di Malaysia

Rujukan
-------

1. ↑  "Malaysia Automotive Association". *www.maa.org.my*. Diarkibkan daripada yang asal pada 2006-04-14.
2. ↑  "Archived copy". Diarkibkan daripada yang asal pada 20 August 2010. Dicapai pada 20 October 2010.CS1 maint: archived copy as title (link)
3. ↑  "Archived copy". Diarkibkan daripada yang asal pada 14 March 2012. Dicapai pada 20 October 2010.CS1 maint: archived copy as title (link)
**Subpan** atau Dusun Subpan merupakan salah satu suku yang terdapat di Pantai Timur Sabah, khususnya di Mukim Segama, Daerah Lahad Datu.

Bahasa
------

Bahasa Asal Etnik Subpan sebenarnya adalah tergolong dalam Keluarga Bahasa Ida'anik iaitu salah satu bahasa asli yang dituturi oleh Etnik Ida'an dan Etnik Begak. Namun selepas berlakunya perkahwinan campur antara Etnik Subpan yang ketika itu adalah minoriti dengan suku kaum Makiang dari Kuamut/Melian (Tongod) yang ketika itu adalah Majoriti, maka dengan itu terjadinya proses pengasimilasi bahasa dan budaya antara Etnik Subpan dan Makiang.

|  |  |
| --- | --- |
| Keluarga Bahasa :

Austronesia | Austronesian

* Malayo-Polynesian
	+ North Bornean
		- Northeast Sabahan
			* Ida'anik
				+ Subpan
 |

**Perbandingan Loghat Ida'an, Begak dan Subpan**

| Melayu | Ida'an | Begak | Subpan |
| --- | --- | --- | --- |
| Satu | Sa' | Sa' | Idoh |
| Dua | Duo | Duo | Duwoh' |
| Tiga | Tellu | Telu | Taluh |
| Empat | Ppat | Pat | Apat |
| Lima | Limo | Limo | Limo' |
| Enam | Enom | Enum | Onom |
| Tujuh | Turu' | Turu' | Turu' |
| Lapan | Walu | Olu | Walu' |
| Sembilan | Siwai | Siwai | Siwoi |
| Sepulu | Pulu' | Pulu' | Pulu' |
|

**Bahasa Subpan** pada hari ini telah banyak dipengaruhi oleh Bahasa Suku Makiang yang berasal daripada Mukim Kuamut.
**Dutar** ( Bahasa Parsi: دو تار , Bahasa Uzbek: dutor) (juga **dotar** atau **doutar**) ialah kecapi tradisional yang bertangkai panjang dan bertali dua yang dijumpai tersebar di Asia Tengah. Namanya datang daripada perkataan Parsi bagi "dua tali" (do "dua", tar "tali"), walaupun dutar Herati Afghanistan mempunyai 14 tali. Apabila ia dimainkan, tali biasanya dipetik oleh orang Uyghur di China Barat dan dipetik sembarangan oleh orang Uzbek, orang Tajik, orang Turkmen dan orang Afghan. Pada permulaan kurun ke-15, para pengembala membuat talinya daripada gat. Dengan kewujudan Laluan Sutera, tali-tali tersebut dibuat daripada sutera yang dipintal. Alat-alat muzik yang moden juga mempunyai tali sutera atau nilon. 

Dutar menghasilkan ton yang suam dan merdu. Saiz biasa bagi alat muzik yang berbentuk pir adalah dari 1 hingga 2m.

Pemain ternama
--------------

* Haj Ghorban Soleimani (1922 -2008)

Lihat juga
----------

* Muzik Iran
* Muzik Afghanistan
* Muzic Turkmenistan
* Muzik Asia Tengah
* Bağlama
* Çiftelia

Pautan luar
-----------

* Ensiklopedia Alat Muzik Parsi Diarkibkan 2013-09-05 di Wayback Machine
* Keluarga Alat Muzik Setar: Dotar
* Video youtube muzik dutar

Templat:Alat muzik Iran
Kenderaan peralatan berat pelbagai jenis tempat letak kereta berhampiran tapak pembinaan lebuh raya
 Kren tetap juga merupakan jentera pembinaan atau peralatan berat.
 Jentolak Caterpillar D9 L, jengkaut dan kenderaan peralatan berat lain yang diletakkan berhampiran kuari di Israel
 Jentolak, jengkaut dan kenderaan peralatan berat lain yang diletakkan berhampiran kuari
 Pengorek roda baldi di lombong permukaan Garzweiler, Jerman
**Kelengkapan berat** merujuk kepada kenderaan berat, yang direka khas untuk melaksanakan tugas pembinaan, yang paling kerap melibatkan operasi tanah. Mereka juga dikenali sebagai **mesin berat**, **trak berat** , **peralatan pembinaan**, **peralatan kejuruteraan**, **kenderaan berat**, atau **hidraulik berat**. Mereka biasanya terdiri daripada lima sistem peralatan: melaksanakan, daya tarikan, struktur, kereta api kuasa, kawalan dan maklumat. Fungsi alat berat melalui kelebihan mekanikal mesin mudah, nisbah antara daya input yang digunakan dan daya yang dikenakan didarabkan. Sesetengah peralatan menggunakan pemacu hidraulik sebagai sumber pergerakan utama.

Pengilang terkenal
------------------

10 pengilang peralatan terbesar pada 2015 berdasarkan data hasil 50 pengeluar teratas yang diterbitkan oleh Kumpulan KHL

| No. | Syarikat | Negara | Jualan (juta USD) | Jumlah perkongsian |
| --- | --- | --- | --- | --- |
| 1 | Caterpillar |  Amerika Syarikat | 28,283 | 17.8% |
| 2 | Komatsu |  Jepun | 16,877 | 10.6% |
| 3 | Hitachi Construction Machinery |  Jepun | 7,790 | 4.9% |
| 4 | Volvo Construction Equipment |  Sweden | 7,785 | 4.9% |
| 5 | Terex |  Amerika Syarikat | 7,390 | 4.6% |
| 6 | Liebherr |  Switzerland | 7,129 | 4.5% |
| 7 | John Deere |  Amerika Syarikat | 6,581 | 4.1% |
| 8 | XCMG |  China | 6,151 | 3.9% |
| 9 | Sany |  China | 5,424 | 3.4% |
| 10 | Doosan Infracore |  Korea Selatan | 5,414 | 3.4% |

  

Pengilang lain termasuk:

* Atlas Copco
* Bharat Earth Movers Limited (India)
* Bobcat Company
* CASE
* Chelyabinsk Tractor Plant
* CNH Global
* Demag
* Fiat-Allis
* HIAB
* Hyundai Heavy Industries
* Ingersoll Rand
* JCB
* Kubota
* Kobelco
* LiuGong
* MARAIS
* Navistar International Corporation
* NCK
* New Holland
* Track Marshall
* Orenstein and Koppel GmbH (O&K)
* Paccar
* Poclain
* Rototilt
* Shantui
* ST Kinetics
* Takeuchi Manufacturing
* Wacker Neuson
* Yanmar
* Zoomlion

Rujukan
-------

1. ↑  C. B. Tatum et al. J. Constr. Engrg. and Mgmt. 132, 987 (2006)
2. ↑  ""Equipment Top 50 (2015 Yellow Table)". *International Construction* April 2015: page 14".

|  |  |
| --- | --- |
|  | Wikimedia Commons mempunyai media berkaitan ***Kelengkapan berat*** |


|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Jerman
* Israel
* Amerika Syarikat
* Jepun

 |
Kedai barangan percuma di Utrecht. Bunting menunjukkan "Bumi ini cukup untuk keperluan semua orang, tetapi tidak cukup untuk ketamakan semua orang".
**Ekonomi hadiah** atau budaya penghadiahan ialah cara penukaran barangan di mana barangan tidak dijual, tetapi diberi secara percuma tanpa persetujuan penerimaan ganjaran pada masa yang sama mahupun pada masa hadapan.

Berdasarkan Jonathan Parry, seorang ahli antropologi, perbincangan tentang ciri hadiah dan alam berasingan penukaran hadiah yang membentuk sistem ekonomi, terjejas akibat salah faham penggunaan moden Barat dan masyarakat pasaran. Ekonomi hadiah di dunia dapat dilihat di ialah Moka, iaitu sistem penukaran secara bersaingan di Papua New Guinea, dan pengebumian kaum Toraja di Indonesia, dengan pengagihan daging. Pendermaan juga digalakkan mengikut pelbagai budaya seperti penghasilan merit dalam agama Buddha, dan konsep dana dalam agama Hindu. Antara contoh penghadiahan dalam masyarakat pasaran ialah: rangkaian pemindahan organ dan dermaan darah, copyleft, kedai barangan percuma dan kegiatan freecycling (pemberian secara percuma untuk digunakan semula). Banyak ahli anarki percaya bahawa ekonomi hadiah atau cara seumpamanya merupakan penyelesaian terhadap kitaran kemiskinan.

Rujukan
-------

1. ↑  Cheal, David J (1988). "1". *The Gift Economy*. New York: Routledge. m/s. 1–19. ISBN 0415006414. Dicapai pada 2009-06-18.
**Ekonomi klasik** atau **ekonomi politik klasik** ialah sekolah pemikiran dalam ekonomi yang berkembang, terutamanya di Britain, pada akhir abad ke-18 dan awal hingga pertengahan abad ke-19. Pemikir utamanya dianggap sebagai Adam Smith, Jean-Baptiste Say, David Ricardo, Thomas Robert Malthus, dan John Stuart Mill. Ahli ekonomi ini menghasilkan teori ekonomi pasaran sebagai sebahagian besar sistem pengaturan diri, yang diatur oleh undang-undang pengeluaran dan pertukaran semula jadi (terkenal ditangkap oleh metafora Adam Smith mengenai tangan yang tidak kelihatan).

*The Wealth of Nations* karya Adam Smith pada tahun 1776 biasanya dianggap sebagai permulaan ekonomi klasik. Mesej asas dalam buku Smith adalah bahawa kekayaan mana-mana bangsa ditentukan bukan oleh emas di kas raja, tetapi oleh pendapatan nasionalnya. Pendapatan ini pada gilirannya berdasarkan tenaga kerja penghuninya, yang disusun dengan cekap oleh pembahagian tenaga kerja dan penggunaan modal terkumpul, yang menjadi salah satu konsep utama ekonomi klasik.

Rujukan
-------

1. ↑  Smith, Adam (1776) An Inquiry into the Nature and Causes of The Wealth of Nations. (accessible by table of contents chapter titles) AdamSmith.org ISBN 1-4043-0998-5
2. ↑  Pearce, David W. penyunting (1992). *The MIT Dictionary of Modern Economics*. MIT Press. m/s. 61–62.

Bacaan lanjut
-------------

* Cochrane, James L. (1970). "Classical Macroeconomics". *Macroeconomics Before Keynes*. Glenview: Scott, Foresman & Co. m/s. 23–42. OCLC 799965716.
* Skousen, Mark (2008). "Classical Economics". Dalam Hamowy, Ronald (penyunting). *The Encyclopedia of Libertarianism*. Thousand Oaks, CA: SAGE; Cato Institute. m/s. 71–73. doi:10.4135/9781412965811.n47. ISBN 978-1412965804. LCCN 2008009151. OCLC 750831024.

Pautan luar
-----------

* Ekonomi klasik, *Encyclopædia Britannica*
Laman ini menyediakan ringkasan perlawanan peringkat perlawanan penentuan itu dari **Kejohanan Pra-Olimpik Lelaki AFC 2012**.

Ketiga-tiga naib juara daripada kumpulan pusingan ketiga akan bermain antara satu sama lain di tempat berkecuali pada 25, 27 dan 29 Mac 2012 (jika berkesudahan seri perlawanan penentuan akan diadakan pada 31 Mac jika perlu). Malaysia pada asalnya dipilih tetapi pengubahsuaian kepada stadium yang dicadangkan dan juga ketiadaan tempat-tempat lain kerana penjadualan perlawanan domestik bermakna destinasi baru untuk pertandingan tiga pasukan yang diperlukan. Vietnam kemudiannya dipilih oleh Jawatankuasa Pertandingan AFC sebagai tempat yang berkecuali dengan permainan yang akan dimainkan di Hanoi, Stadium Nasional My Dinh 

Pemenang kumpulan ini akan mara untuk bermain dengan pasukan yang menduduki tempat keempat daripada kejohanan kelayakan Afrika dalam Pusingan Perlawanan-Penentuan untuk mengisi satu lagi tempat di Sukan Olimpik.

Kumpulan Perlawanan-Penentuan
-----------------------------

| Pasukan | BP | M | S | K | JG | GB | PG | **Mt** |
| --- | --- | --- | --- | --- | --- | --- | --- | --- |
|  Oman | 2 | 1 | 1 | 0 | 3 | 1 | +2 | **4** |
|  Uzbekistan | 2 | 1 | 0 | 1 | 2 | 3 | −1 | **3** |
|  Syria | 2 | 0 | 1 | 1 | 2 | 3 | −1 | **1** |

25 Mac 201219:05 UTC+7

| Syria  | 1 – 1 |  Oman |
| --- | --- | --- |
| Ahmad Al Douni Goal 90+5' | Laporan | Hussain Al-Hadhri Goal 44' (pen.) |

Stadium Nasional My Dinh, HanoiKehadiran: 1,500Pengadil: **Ben Williams** (Australia)

---

27 Mac 201220:00 UTC+7

| Uzbekistan  | 2 – 1 |  Syria |
| --- | --- | --- |
| Kenja Turaev Goal 73'Oleg Zoteev Goal 88' | Laporan | Yasser Shahen Goal 14' |

Stadium Nasional My Dinh, HanoiKehadiran: 1,000Pengadil: **Alireza Faghani** (Iran)

---

29 Mac 201219:00 UTC+7

| Oman  | 2 – 0 |  Uzbekistan |
| --- | --- | --- |
| Hussain Al-Hadhri Goal 16' (pen.)Raed Saleh Goal 45+2' | Laporan |  |

Stadium Nasional My Dinh, HanoiKehadiran: 1,300Pengadil: **Malik Abdul Bashir** (Singapura)
Penjaring Gol
-------------

2 gol
* Oman Hussain Al-Hadhri

1 gol

|  |  |  |
| --- | --- | --- |
| * Oman Raed Ibrahim Saleh
* Syria Yasser Shahen
 | * Syria Ahmad Al Douni
* Uzbekistan Kenja Turaev
 | * Uzbekistan Oleg Zoteev
 |

Rujukan
-------

1. ↑  Vietnam to host London 2012 playoffs
2. ↑  My Dinh Stadium named playoff venue
Alam Indomalayan
**Alam Indomalayan** merupakan salah satu daripada lapan buah alam biogeografi. Ia mengunjur melintasi kebanyakan kawasan Asia Selatan dan Asia Tenggara sehingga ke selatan Asia Timur.

Alam ini juga dikenali sebagai **Alam Timur** oleh ahli biogeografi, Indomalaya mengunjur daripada Afghanistan melalui benua kecil India dan Asia Tenggara hingga ke tanah rendah selatan China, dan melalui Indonesia sejauh Jawa, Bali, dan Borneo, timur di mana terletaknya garis Wallace, sebuah sempadan alam yang dinamakan bersempena dengan Alfred Russel Wallace yang mana memisahkan Indomalayan daripada Australasia. Indomalaya juga termasuk Filipina, tanah rendah Taiwan, dan Kepulauan Ryukyu, Jepun.

Kebanyakan kawasan Indomalaya asalnya ditutupi oleh hutan, kebanyakan hutan lembab tropika dan subtropika, di kebanyakan kawasan di India dan sebahagian Asia Tenggara. Hutan lembab tropika di Indomalaya dikuasai oleh pokok-pokok dalam keluarga dipterocarp (Dipterocarpaceae).

Bibliografi
-----------

* Wikramanayake, E. E. Dinerstein, C. J. Loucks, D. M. Olson, J. Morrison, J. L. Lamoreux, M. McKnight, and P. Hedao. 2002. *Terrestrial ecoregions of the Indo-Pacific: a conservation assessment*. Island Press, Washington, DC, USA, .

Koordinat: 7°00′N 97°00′E﻿ / ﻿7.000°N 97.000°E﻿ / 7.000; 97.000

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Ekozon Indomalaya*** |

* Map of the **Indomalaya ecozone**. *Island Press; Washington, DC.*
Ekor lembu mentah
 Sup ekor lembu
**Ekor lembu** (Jawi: ‏**ايکور لمبو**‎code: ms is deprecated ‎) merupakan salah satu anggota badan dari bahagian punggung lembu yang boleh dijadikan daging makanan. Ekor lembu biasanya mempunyai keberatan 7–8 lb (3.2–3.6 kg), disiat dan dipotong pendek-pendek untuk dijual.

Daging ekor lembu kaya dengan gelatin, biasanya dimasak secara rebus atau ditumis remeh. Ia merupakan bahan asas air rebusan yang tradisional untuk memasak sup ekor. Penyediaan tradisional melibatkan proses masak perlahan, walau bagaimanapun, beberapa resipi moden menggunakan kaedah periuk tekanan. 

Ekor lembu ialah ramuan utama hidangan Itali *coda alla vaccinara*, sejenis masakan Rom klasik. Ia juga merupakan perisa yang popular untuk sup tin yang diproses di United Kingdom dan Ireland. 

Ekor lembu juga salah satu bahan asas yang popular untuk hidangan pembuka selera Rusia (холодец atau студень) bersama-sama dengan kaki atau telinga babi, atau "lutut" lembu, malah dijadikan bahan-bahan pilihan di kalangan Yahudi Rusia kerana berstatus *kosher*.

Rujukan
-------

1. ↑  Blumenthal, Heston (14 November 2003). "The twist in the tail". *The Guardian*. London. Dicapai pada 16 August 2012.
2. ↑  Dickie, John (8 January 2008). *Delizia!: The Epic History of the Italians and Their Food* (dalam bahasa Inggeris). Simon and Schuster. ISBN 978-1-4165-5400-4.
Berapa banyak yang dibelanjakan UK pada penjagaan kesihatan pada tahun 2012? 
**Ekonomi kesihatan** adalah cabang ekonomi yang berkaitan dengan isu-isu yang berkaitan dengan kecekapan, keberkesanan, nilai dan tingkah laku dalam pengeluaran dan penggunaan kesihatan dan penjagaan kesihatan. Dalam istilah yang luas, ahli ekonomi kesihatan mengkaji fungsi sistem penjagaan kesihatan dan perilaku yang mempengaruhi kesihatan seperti merokok. 

Artikel semulajadi 1963 oleh Kenneth Arrow, sering dikreditkan dengan menimbulkan ekonomi kesihatan sebagai disiplin, menarik perbezaan konseptual antara barang-barang kesihatan dan lain-lain. Faktor-faktor yang membezakan ekonomi kesihatan dari kawasan lain termasuk campur tangan kerajaan yang meluas, ketidakpastian tidak dapat dipertahankan dalam beberapa dimensi, maklumat tidak simetris, halangan untuk kemasukan, kewarasan luar dan kehadiran ejen pihak ketiga. Dalam penjagaan kesihatan, ejen pihak ketiga adalah doktor, yang membuat keputusan pembelian (contohnya, sama ada untuk memerintahkan ujian makmal, menetapkan ubat, melakukan pembedahan, dan lain-lain) semasa dilindungi dari harga produk atau perkhidmatan. 

Ahli ekonomi kesihatan menilai pelbagai jenis maklumat kewangan: kos, caj dan perbelanjaan. 

Ketidakpastian adalah intrinsik kepada kesihatan, baik dalam kesudahan pesakit dan kebimbangan kewangan. Jurang pengetahuan yang wujud di antara doktor dan pesakit mencipta keadaan yang berbeza untuk doktor, yang dipanggil *maklumat asimetik*. 

Eksternaliti timbul dengan kerap apabila menimbangkan penjagaan kesihatan dan kesihatan, terutamanya dalam konteks penyakit berjangkit. Contohnya, usaha untuk mengelakkan diri daripada mengejutkan orang biasa akan mempengaruhi orang lain daripada pembuat keputusan.

Rujukan
-------

1. ↑  Arrow, Kenneth (1963). "Uncertainty and the Welfare Economics of Medical Care," *The American Economic Review*;53(5):941-973
2. ↑  Phelps, Charles E. (2003), *Health Economics* (ed. 3rd), Boston: Addison Wesley, ISBN 978-0-321-06898-9 Description and 2nd ed. preview.
3. ↑  Fuchs, Victor R. (1987). "health economics" *The New Palgrave: A Dictionary of Economics*, v. 2, pp. 614–19.
4. ↑  Fuchs, Victor R. ([1974] 1998). *Who Shall Live? Health, Economics, and Social Choice*, Expanded edition. Chapter-preview links, pp. vii–xi.
5. ↑  Wolfe, Barbara (2008). "health economics." *The New Palgrave Dictionary of Economics', 2nd Edition. Abstract & TOC.*
**Ekonomi perang** adalah serangkaian tindakan yang diambil oleh sebuah negara modern untuk memaksimumkan ekonominya demi menampung keperluan perang. Philippe Le Billon mendefinisikan ekonomi perang sebagai "sistem penghasilan, penggerakan, dan peletakkan sumber daya untuk mempertahankan diri daripada serangan [lawan]." Tindakan yang diambil meliputi kenaikan pinjaman dan penerapan program peletakan sumber daya. Setiap negara melakukan penataan ulang ekonominya dengan cara yang berbeza. Banyak negara meningkatkan perancangan ekonomi semasa perang yang kadangkala mencakupi peruntukan dan pengerahan tentera untuk tujuan pertahanan awam, misalnya Women's Land Army dan Bevin Boys di Britania Raya semasa Perang Dunia Kedua.

Presiden Amerika Syarikat Franklin D. Roosevelt mengatakan dalam keadaan seandainya Kuasa Paksi menang, "kita harus berubah sepenuhnya menjadi negara militaristik yang ditampung oleh ekonomi perang."

Pada masa perang total, beberapa bangunan dan posisi sering dipandang sebagai sasaran penting oleh kombatan. Penyekatan Kesatuan, Gerak Jalan ke Laut yang dipimpin Jeneral Kesatuan William T. Sherman semasa Perang Saudara Amerika Syarikat, dan pengeboman berstrategi kota dan perkilangan musuh pada Perang Dunia kedua merupakan contoh kaedah peperangan sebegini.

Di sisi permintaan agregat, ekonomi perang sering dikaitkan dengan konsep "Keynesianisme tentera", iaitu masa ketika pengeluaran ketenteraan pemerintah menstabilkan kitaran perniagaan dan fluktuasi dan/atau dimanfaatkan untuk mengurangkan kesan resesi. Di sisi penawaran pula, terdapat masa-masa tertentu ketika perang yang justeru mempercepat kemajuan teknologi sehingga ekonomi negara pascaperang menjadi sangat kuat, terutama lagi apabila negara tersebut terhindar dari kehancuran yang berlaku akibat peperangan. Fenomena ini dialami oleh Amerika Syarikat pada Perang-Perang Dunia Pertama dan Kedua. Sejumlah ahli ekonomi seperti Seymour Melman berpendapat bahawa perbelanjaan ketenteraan yang cenderung membazirkan sumber daya pada akhirnya akan menghambat kemajuan teknologi.

Rujukan
-------

1. ↑  Roosevelt, Franklin Delano. "The Great Arsenal of Democracy".
2. ↑  Durham, Robert. "Supplying the Enemy: The Modern Arms Industry & the Military–Industrial Complex". *Google Books*. Lulu.com, 2015. Dicapai pada 1 August 2015.
**Ekonomi matematik** ialah salah satu bidang ekonomi yang mengkaji tentang aspek-aspek formula matematik ke dalam teori ekonomi.  Antara cabang matematik yang dapat ditemukan dalam bidang ekonomi seperti kalkulus, keselanjaran, matriks, matematik kewangan dan banyak lagi yang dapat menggambarkan teori ekonomi melalui formula yang terbentuk. Ahli ekonomi matematik berpendapat bahawa banyak kelebihan yang diperolehi sekiranya terdapat pembentukan hubungan antara teori ekonomi dengan matematik melalui generalisasi.

Pada masa kini, penyelidikan dalam bidang ekonomi tidak boleh lari daripada permodelan matematik. Bidang ekonometrik pula merupakan suatu penganalisian segala dan aktiviti ekonomi melalui bidang statistik. Ekonomi matematik sebaliknya boleh dianggap sebagai penggabungan teori ekonomi dengan pengaplikasian matematik.

Aplikasi meluas termasuk:

* Masalah pengoptimuman mengenai keseimbangan matlamat sama ada isi rumah, firma perniagaan atau pembuat dasar.
* Analisis statik (atau keseimbangan) di mana unit ekonomi (seperti isi rumah) atau sistem ekonomi (seperti pasaran) dimodelkan sebagai tidak berubah.
* Perbandingan statik tentang perubahan daripada keseimbangan asal beralih kepada keseimbangan baru disebabkan oleh perubahan dalam sekurang-kurangnya satu faktor.
* Analisis dinamik mengesan perubahan dalam sistem ekonomi dari semasa ke semasa contohnya pertumbuhan ekonomi tahunan.

  

Pemodelan ekonomi secara formal bermula pada abad ke-19 dengan penggunaan kalkulus pembezaan untuk mewakili dan menerangkan tingkah laku dalam ekonomi seperti memaksimumkan utiliti, aplikasi awal ekonomi pengoptimuman matematik. Ekonomi telah lebih menjurus kepada matematik sebagai satu disiplin sepanjang separuh pertama abad ke-20 tetapi pengenalan teknik umum dan baru diperkenalkan dalam tempoh sekitar Perang Dunia Kedua seperti teori permainan yang akan meluaskan lagi penggunaan rumusan matematik dalam ekonomi.

Rujukan
-------

1. ↑
2. ↑
**Eco-marathon** merupakan satu pertandingan tahunan anjuran syarikat petroleum Shell yang menguji sejauh mana kereta-kereta yang menyertai dapat meningkatkan kecekapan bahan api. Ia pernah diadakan di United Kingdom, Finland, Perancis, Holland, Jepun dan Amerika Syarikat.

Terdapat banyak kategori dalam kejohanan ini: berkuasa sel bahan api, sel suria, petrol, diesel dan LPG.

Keputusan
---------

Dalam *Shell Eco-Marathon Europe* 2008, pasukan Belanda *De Haagse Hogeschool* memenangi kategori konsep bandar dengan mendapat 848 km seliter daripada kenderaan berkuasa hidrogen sementara *Lycee La Joliverie* dari Perancis memenangi kategori prototaip untuk mengembara 3,382 km seliter dengan kenderaan menggunakan tenaga petrol.

Penyertaan Malaysia
-------------------

Universiti Teknologi Malaysia (UTM) muncul sebagai pasukan pertama Malaysia menyertai *Shell Eco-Marathon Europe*. Pertandingan ini diadakan pada 7 - 9 Mei 2009 di EuroSpeedway Lausitz, Berlin, negara Jerman.

Shell Malaysia menjadi tuan rumah Shell Eco-Marathon Asia di Litar Antarabangsa Sepang pada Julai 2010.

Rujukan
-------

1. 1 2  UTM Pasukan Pertama Malaysia Cabaran Kecekapan Bahan Api Shell, Bernama

Pautan luar
-----------

* Tapak rasmi Shell Eco-Marathon Diarkibkan 2009-09-17 di Wayback Machine
**Kejuruteraan lencana** (istilah ironik) atau **semula badging** (istilah neutral) membuat permohonan yang berbeza jenama atau tanda untuk model yang sedia ada produk (terutamanya kereta dan pemasaran hasil sebagai "model yang berbeza". Oleh kerana kos yang tinggi reka bentuk dan kejuruteraan model yang sama sekali baru, atau mewujudkan satu jenama baru (yang mungkin mengambil masa bertahun-tahun untuk mendapat penerimaan), ia adalah lebih murah untuk rebadge satu produk beberapa kali daripada membuat model yang berlainan bagi jenama berasingan. Secara umum, sedikit untuk kejuruteraan sebenar berlaku.

Istilah ini berasal dari lambang cap dagang yang diikat di dalam atau di luar kereta. Walaupun perbezaan pada asalnya terhad kepada lencana yang digunakan pada model, kebiasaannya ia melibatkan perbezaan gaya sedikit, biasanya terhad kepada lampu lampu belakang, dan depan dan belakang fascias. Contoh-contoh yang lebih ekstrem melibatkan perbezaan enjin dan rangkaian kuasa.

Lihat juga
----------

* Plat pembina
* Model kereta
* Penahanan import
* Produk label putih
Mangsa kemalangan di bawa ke jeti Tanjung Gemuk, Rompin, PahangMangsa kemalangan di bawa ke jeti Tanjung Gemuk, Rompin, Pahang
**Feri Seagull Express 2 terbakar** , karam dan tenggelam ketika dalam perjalanan dari jeti Mersing ,Johor ke Pulau Tioman , Malaysia. Feri itu membawa 106 orang penumpang termasuk nakhoda dan dua kakitangan feri, terbakar jam 12.30 tengah hari pada hari Sabtu, 11 Oktober 2007. Kejadian itu terjadi kira-kira tujuh batu nautika dari Pulau Tioman, berdekatan dengan Pulau Tokong Bahara, pada pukul 12.30 tengah hari Hari Raya Aidilfitri pertama. Tragedi itu berlaku lapan kilometer dari jeti Genting di Pulau Tioman dan tiga kilometer dari Pulau Sri Buat.

Kapten feri ialah Wan Fahrorozi Wan Naman, 34, dan dua krewnya itu ialah Abi Mustapha dan Mohd Fazli Mohamad.

Mangsa
------

Mereka yang maut ialah Hoo Lee Lan, 67, dari Kuala Lumpur, Hong See Tiew, 53, dan Teh Siew Lian, 52, kedua-duanya dari Klang dan Tee Moi@Haw Lee Maoi, 68, dari Batu Pahat.

Mayat Wong Soong Leng ditemui terapung-apung kira-kira 2 batu nautika timur Pulau Tokong Bahara. Mayat beliau dikesan terapung oleh helikopter Cessna Unit Udara Polis Malaysia kira-kira 10.30 pagi sebelum ditemui kapal Agensi Penguatkuasaan Maritim Malaysia (APMM) KM Sipadan pada pukul 11.30 pagi , Rabu 16 Oktober 2007.

Dua lagi lelaki yang masih hilang iaitu Choong Yoong Kim, 43, dan Wong Han Wenn, 29 tahun. Wong Han Wenn ialah penyelia kilang di Klang.

Gerakan mencari
---------------

Gerakan mencari diketuai oleh Ketua Polis Daerah Mersing DSP Harun Idris .Operasi mencari dan menyelamat disertai 140 anggota penyelamat pelbagai agensi termasuk APMM, Unit Udara Polis, Bomba, Jabatan Laut serta Jabatan Pertahanan Awam (JPA3).

Turut serta ialah Pengerusi Jawatankuasa Pembangunan Keluarga dan Wanita, Kebudayaan, Kesenian dan Pelancongan Pahang Datuk Maznah Mazlan; Anggota Dewan Undangan Negeri Tioman Rusli Ismail dan Ketua MCA Bahagian Mersing Ng See Tiong.

Kerjasama nelayan pantai dan nelayan laut dalam serta pengusaha bot persendirian membantu mengesan mangsa. Pulau Jahat dan Pulau Sri Buat turut ditinjau.

Kelemahan feri
--------------

Pengarah Jabatan Laut Wilayah Selatan , Hazman Hussein mendapati : 

* Feri itu beroperasi secara haram kerana sijil penumpangnya tamat pada 2 Disember 2006. Sebelum ini pernah disaman kerana membawa penumpang berlebihan.
* Senarai nama penumpang tidak diserahkan kepada Jabatan Laut pada hari kejadian.
* Semua feri mestilah memenuhi piawaian kemudahan keselamatan antarabangsa.

Tindakan
--------

* Dua pegawai Jabatan Laut di Mersing telah digantung tugas bagi membantu siasatan. Menteri Pengangkutan Datuk Seri Chan Kong Choy mahu siasatan sebarang unsur kecuaian di kedua-dua belah pihak.Ketua Setiausaha Kementerian Pengangkutan, Datuk Zakaria Bahari ditugaskan menjalankan siasatan lanjut terhadap sistem pengangkutan feri penumpang di seluruh Malaysia.

Rujukan
-------

1. ↑
Dalam bidang patologi, **karsinogen** ialah agen-agen yang boleh mencetuskan pertumbuhan barah (kanser, seasal kata Yunani: καρκίνος, rumi: *karkínos*code: el is deprecated ) dalam tisu hidup. Hal ini disebabkan oleh gangguan dan ketidakstabilan pertumbuhan sel yang tidak terkawal. Antara contoh-contoh karsinogen yang ketara ialah asbestos dan asap rokok. Agen-agen radioaktif seperti sinar gama atau partikal alfa yang dikeluarkan juga boleh dikelaskan sebagai karsinogen.

Bahan-bahan karsinogen banyak sekali digunakan dalam bidang industri. Aflatosin B1 merupakan bahan keluaran kapang. *Aspergillus flavus* yang digunakan dalam penyimpanan bijirin, kekacang dan juga mentega kacang merupakan contoh karsinogen mikrobial yang sangat kuat yang digunakan. Terdapat juga virus seperti hepatitis B dan virus papilloma manusia diketahui juga penyebabnya kanser kepada manusia. Bagi pemakai pewarna kuku pula, bahan peluntur dalam pewarna kuku tersebut boleh menyebabkan kesan barah kepada pengguna. Di dalam peluntur tersebut terdapat suatu unsur organik yang merbahaya yang dipanggil sebatian aseton - rumusannya OC(CH3)2 - yang dapat melunturkan warna tersebut.

Setelah badan yang terdedah dengan unsur kersinogen, tubuh akan mengalami tindak balas adaptasi bahan toksik untuk menghilangkannya yang disebut proses biotransformasi. Tujuan tindak balas tersebut adalah untuk menyingkirkan unsur karsinogen melalui keterlarutannya dalam air sehingga badan boleh menyingkirkan unsur-unsur ini dalam bentuk air kencing mahupun peluh. Tindak balas biotransformasi ini juga boleh menukarkan karsinogen yang bertoksik kepada lebih bertoksik.

|  |  |
| --- | --- |
| Ikon tunas | Rencana berkenaan kimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Karl Barry Sharpless
**Karl Barry Sharpless** telah dilahirkan di Philadelphia, Pennsylvania, Amerika Syarikat pada 28 April 1941. Beliau merupakan seorang ahli kimia Amerika Syarikat yang terkenal dengan sumbangannya dalam tindak balas stereoselektif.

Sharpless adalah profesor di Massachusetts Institute of Technology dan Stanford University. Beliau adalah profesor bagi kerusi W. M. Keck dalam bidang kimia di The Scripps Research Institute.

Pada tahun 2001, Profesor Sharpless telah dianugerahkan hadiah Nobel dalam bidang Kimia disebabkan oleh sumbangannya menemui tindak balas oksidasi stereoselektif (epoksidasi Sharpless, dihidroksilasi asimetrik Sharpless, oksiaminasi Sharpless). 

Hadiah Nobel ini dikongsi dengan William S. Knowles dan Ryoji Noyori (untuk sumbangan mereka dalam hidrogenasi stereoselektif). Beliau juga telah berjaya mengepoksidisasi (menggunakan asid tartarik rasemik) bola Fuckminster Fullerene C-86, dengan p-kresol sebagai pelarut. 

Profesor Sharpless banyak mempromosikan tindak balas klik, iaitu suatu reaksi eksoterm yang amat selektif yang terjadi dalam keadaan sederhana, dan variasinya yang paling berjaya adalah sikloadisi Huisgen azida alkina yang membentuk 1,2,3-triazola.

Pautan Luar
-----------

* K. Barry Sharpless at The Scripps Research Institute
* Sharpless Nobel Prize lecture

Rujukan
-------

* "K. Barry Sharpless". *The Notable Names Database*. 2008. Dicapai pada 2008-10-18.
Jangan dikelirukan dengan makroekonomi klasik baru.
**Ekonomi neoklasik** ialah pendekatan ekonomi di mana pengeluaran, penggunaan dan penilaian (penetapan harga) barang dan perkhidmatan didorong oleh model penawaran dan permintaan. Menurut pemikiran ini, nilai barang atau perkhidmatan ditentukan melalui pemaksimumkan utiliti hipotetis oleh individu yang mengalami pendapatan dan keuntungan oleh syarikat yang menghadapi kos pengeluaran dan menggunakan maklumat dan faktor pengeluaran yang ada. Pendekatan ini sering dibenarkan dengan menarik teori pilihan rasional, teori yang telah menjadi pertanyaan besar dalam beberapa tahun terakhir.

Rujukan
-------

1. ↑  Kenton, W. (September 24, 2020) Define Neoclassical Economics, Investopedia. Available at:  (Accessed: April 24, 2021).
2. ↑  Encyclopedia Britannica (July 20, 1998) Alfred Marshall, Britannica. Available at:  (Accessed: May 13, 2021).
3. ↑  Antonietta Campus (1987), "marginal economics", *The New Palgrave: A Dictionary of Economics* v. 3, p. 323.

Pautan luar
-----------

* Weintraub, E. Roy (2002). "Neoclassical Economics". Dalam David R. Henderson (penyunting). *Concise Encyclopedia of Economics* (ed. 1st). Library of Economics and Liberty. OCLC 317650570, 50016270 and 163149563
* Neoclassical Economics, William King, Drexel University
**Facesitting**, **duduk muka** juga dikenali sebagai **queening** atau **kinging**, adalah amalan seksual di mana satu pasangan duduk di atas atau di atas wajah orang lain, biasanya untuk membenarkan atau memaksa hubungan seksual oral-genital atau oral-anal. Sebagai tambahan kepada hubungan oral-genital dan oral-anal, kedudukan juga membiarkan tangan pasangan bawah bebas merangsang zon erogen lain (Dubur, puting, dll.). Rakan utama mungkin menghadap ke salah satu arah dalam posisi ini. Adalah lumrah bagi kedudukan seksual ini untuk menjadi bagian dari BDSM, yang melibatkan dominasi dan penyerahan, walaupun hal ini tidak berlaku. Dalam konteks BDSM atau D/s, duduk di muka boleh menjadi bentuk penghinaan erotik.

Rujukan
-------

1. ↑  Fulbright, Yvonne (2011). *The Best Oral Sex Ever - His Guide to Going down*. Holbrook: Adams Media. m/s. 28. ISBN 1-4405-1080-6.
2. ↑  Murray, Thomas (1989). *The Language of Sadomasochism*. Westport: Greenwood Press. m/s. 111. ISBN 0-313-26481-3.
3. ↑  Zoe Jasmine (2014). *I Want to Taste You: Girl to Girl Talk*.

Pautan luar
-----------

* Kategori berkenaan Duduk muka di Wikimedia Commons
Jangan dikelirukan dengan Pembangunan ekonomi.
**Ekonomi pembangunan** adalah cawangan ekonomi yang berkaitan dengan aspek ekonomi proses pembangunan di negara berpendapatan rendah. Tumpuannya bukan hanya pada kaedah-kaedah mempromosikan pembangunan ekonomi, pertumbuhan ekonomi dan perubahan struktur tetapi juga untuk meningkatkan potensi bagi jisim penduduk, contohnya, melalui kesihatan, pendidikan dan keadaan tempat kerja, sama ada melalui saluran awam atau swasta. 

Ekonomi pembangunan melibatkan penciptaan teori dan kaedah yang membantu dalam menentukan dasar dan amalan dan boleh dilaksanakan sama ada di peringkat domestik atau antarabangsa. Ini mungkin melibatkan penyusunan semula insentif pasaran atau menggunakan kaedah matematik seperti pengoptimuman intertemporal untuk analisis projek, atau mungkin melibatkan campuran kaedah kuantitatif dan kualitatif.

Tidak seperti dalam banyak bidang ekonomi lain, pendekatan dalam ekonomi pembangunan boleh memasukkan faktor sosial dan politik untuk merancang rancangan tertentu. Juga tidak seperti banyak bidang ekonomi lain, tidak ada konsensus mengenai apa yang perlu diketahui oleh pelajar. Pendekatan yang berbeza boleh mempertimbangkan faktor-faktor yang menyumbang kepada penumpuan ekonomi atau penumpuan di seluruh isi rumah, wilayah, dan negara.

Nota kaki
---------

1. ↑  Bell, Clive (1987). "development economics," The New Palgrave: A Dictionary of Economics, v. 1, pp. 818, 825.
2. ↑  Arndt, H. W. (1981). "Economic Development: A Semantic History," *Economic Development and Cultural Change*, 29(3), p pp. 457–66. Chicago: The Chicago University Press.
3. ↑  Bell, Clive (1987). "development economics," The New Palgrave: A Dictionary of Economics, v. 1, p. 825.
4. ↑  Todaro, Michael and Stephen Smith. *Economic Development*. 9th ed. Addison-Wesley series in economics, 2006
5. ↑  Meier, Gerald M. and James E. Rauch. *Leading Issues in Economic Development*. 8th ed. Oxford University Press, 2005
6. ↑  Ray, Debraj (2008). "development economics". *The New Palgrave Dictionary of Economics*, 2nd Edition. Abstract.

Pautan luar
-----------

* Development Economics and Economic Development, a list of resources for development economics.
* Technology in emerging economies (*The Economist*).
* Top 10% institutions in the field of Development, a list of research institutions specialized in Development at Ideas.Repec
**Ralat ungkapan: Pengendali < tidak dijangka**

**Kaoru** (lahir 4 Februari 1982 di Perak) ialah seorang pelukis komik wanita Malaysia. Karya beliau yang terkemuka ialah *Helios Eclipse*, *Kaoru's Cake House* dan *Maid Maiden*. Kesemua siri tersebut telah ditamatkan dan telah dinovelkan. Beliau juga telah menerbitkan sebuah buku ilustrasi yang berjudul Sugar Addict yang menampilkan segala ilustrasi karya-karya komik beliau sepanjang kerjaya beliau sebagai kartunis. Buku tersebut merupakan buku terbitan Kumpulan Art Square dan telah dilancarkan di 100% Gempak Starz.

Biografi
--------

Kaoru dilahirkan di Perak pada 4 Februari 1982. Beliau memulakan kerjaya beliau sebagai kartunis di syarikat Kumpulan Art Square menerusi majalah Gempak. Antara karya beliau yang pertama ialah Siri Maskeret Cinta. Pada tahun 2004 beliau hadir dengan karya terbaru iaitu Helios Eclipse yang bertemakan dunia fantasi yang disirikan di dalam majalah Starz yang kemudiannya dipindahkan ke majalah Gempak. Pada tahun 2009 selepas Helios Eclipse berakhir, beliau telah mencipta karya beliau yang bertemakan pembantu rumah iaitu Maid Maiden yang telah disirikan di dalam majalah Gempak yang kini telah dijadikan novel grafik bersiri.

Karya beliau yang terkini ialah My Secret Bodyguard yang sedang lagi disirikan di dalam majalah Gempak dan kini boleh didapati dalam bentuk novel grafik bersiri.

Karya
-----

Antara karya-karya beliau sepanjang kerjaya beliau sebagai kartunis

### Komik

* *Kaoru's Cake House*
* *Siri Maskeret Cinta - 143*
* *Siri Maskeret Cinta - Colours*
* *Daisuki*
* *Siri* *Helios Eclipse*
* *Siri Maid Maiden*
* *Strawberry Vampire*
* *Love Triangle*
* *Love Drama*
* *Cinta untuk Dijual*
* *Lost Diary*
* *Siri My Secret Bodyguard*

### Buku ilustrasi

* *Sugar Addict: The Art of Kaoru*